Cili është roli i Gjykatës së Lartë në SHBA? - 2004-03-08
Vendimet e mara nga kjo gjykatë ka një ndikim të madh tek jeta e amerikanëve dhe tek drejtimi i përgjithshëm i qeverisjes dhe i histori
Që në ditët e para pas krijimit të Shteteve të Bashkuara, vendimet e mara nga Gjykata e Lartë kanë pasur një ndikim të madh jo vetëm tek jeta e amerikanëve, por edhe tek drejtimi i përgjithshëm i qeverisjes dhe i historisë së saj. Cila është Gjykata e Lartë dhe çfarë roli luan ajo në qeverinë amerikane? Avokati Tom Goldstein, i cili ka argumentuar shumë çështje para gjykatës së lartë, i bën asaj këtë përshkrim. Ndërkohë që Gjykata e Lartë njihet më së miri për vendimet e saj për çështje të brëndshme, kohët e fundit, sipas avokatit Goldstein, puna e saj duket se ka marrë një rëndësi që po njohet edhe jashtë vendit. Gjykata e Lartë dhe anëtarët e saj kanë qenë gjithnjë objekt polemikash. Ja për shembull një ngjarje që i ka bërë disa njerëz të dyshojnë se Gjykata mund të bjerë pre e njëanshmërisë. Në janar të këtij viti, anëtari i Gjykatës së Lartë, Antonin Scalia dhe nën-presidenti Dick Cheney shkuan bashkë në një fund jave për gjueti, pak pasi Gjykata e Lartë kishte rënë dakord të pranonte apelimin e nën-presidentit për një çështje të betueshme mbi energjinë. Ekspertët e etikës juridike kanë thënë se kjo ka ngjallur dyshime rreth aftësisë së gjykatësit Scalia për ta gjykuar çështjen me paanshmëri. Ekspertët kanë thënë se zoti Scalia duhet të tërhiqet nga çështja në fjalë. Glenn Smith, profesor i së drejtës në Fakultetin Juridik të universitetit të Kalifornisë Perëndimore në San Diego, shpjegon se çfarë ka parasysh një gjykatës kur vendos për t’u tërhequr apo jo nga një çështje. Profesor Smith thotë se marrëdhëniet personale, edhe më personale se sa marrëdhëniet midis gjykatësit Scalia dhe nën-presidentit Cheney për të shkuar bashkë për gjueti, në përgjithësi nuk kanë shërbyer si bazë për tërheqjen e gjykatësve nga shqyrtimi i çështjeve të ndryshme. //kk//